रेलवे स्टेशन पर खुलेगा भोजनालय, पार्सलघर को ऑनलाइन करेंगे
सीकरस्टेशन के ब्राॅडगेज लाइन से जुड़ने के साथ ही यात्रियों की सुविधाओं में भी इजाफा होने लगा है। मॉर्डन स्टेशन की तर्ज पर कामकाज शुरू किया जा रहा है। यात्रियों के खाना-पान की व्यवस्था के लिए भोजनालय खोला जाएगा। वहीं पार्सल घर को ऑन लाइन किया जाएगा।
सीकर स्टेशन पर नए भोजनालय निर्माण के लिए टेंडर हो चुके हैं। पुराने खान-पान सेंटर को तोडऩे के बाद इसी जगह भोजनालय का निर्माण किया जाएगा। रेल अधिकारियों के मुताबिक इसमें वेज और नोन वेज की व्यवस्था रहेगी। स्टेशन पर यात्रियों को रियायती दरों पर भोजन मुहैया करवाया जाएगा। इससे पहले सीकर-सराय रोहिल्ला के बीच चलने वाली मीटर गेज ट्रेन के वक्त स्टेशन पर भोजनालय संचालित हो रहा था। लेकिन बाद में इसे बंद कर दिया गया। इसके अलावा पार्सल घर को भी ऑन लाइन किया जा रहा है। माल बुक होने और बिल्टी कटने के साथ ही इसकी सूचना संबंधित स्टेशन को मिल जाएगी। इससे स्टेशन पर माल गोदाम में सामान रखने की पर्याप्त जगह भी मिल सकेगी।
स्मार्ट कार्ड से रेल टिकट पर पांच फीसदी बोनस
स्टेशनपर दो एटीवीएम मशीन लगाई गई है। यहां से टिकट खिड़की की तरह टिकट लिए जा सकते हैं। मशीन से टिकट लेने वालों को रेलवे स्मार्ट कार्ड भी जारी कर रहा है। यात्री को पहले पहचान संबंधी दस्तावेज देकर स्मार्ट कार्ड जारी करवाना होगा। इसके बाद इसे रिचार्ज करवाना होगा। रिचार्ज के अमाउंट पर पांच फीसदी बोनस मिलेगा। इसके बाद यात्रा के वक्त किसी भी स्टेशन से पर एटीवीएम में कार्ड स्वेप कर टिकट लिया जा सकता है।
hin_Deva hin_Deva hin_Deva hin_Deva hin_Deva